
	ΘΕΑΤΡΙΚΗ ΠΑΡΑΣΤΑΣΗ

Για όλα φταίει η Κονγκολέζα
στο Σπίτι της Κύπρου

Με μεγάλη επιτυχία, πραγματοποιήθηκε την Παρασκευή 8 Νοεμβρίου 2024, στο Σπίτι της Κύπρου, με τη στήριξη του Υφυπουργείου Πολιτισμού της Κυπριακής Δημοκρατίας, η παράσταση του θεατρικού έργου του Μιχάλη Παπαδόπουλου «ΓΙΑ ΟΛΑ ΦΤΑΙΕΙ Η ΚΟΝΓΚΟΛΕΖΑ», με τη Χριστίνα Χριστόφια και τη Φρειδερίκη Τομπάζου, σε σκηνοθεσία της Αλεξίας Παπαλαζάρου.
Ενδυματολογική επιμέλεια και επιμέλεια σκηνικού χώρου: Μιχάλης Παπαδόπουλος
Σχεδιασμός φωτισμού: Κυριάκος Σιαμπτάνης
«Μια γυναίκα στα Εξάρχεια βγάζει βόλτα το σκυλί της και έρχεται ‘πρόσωπο με πρόσωπο’ με την αντανάκλασή της στη βιτρίνα ενός ψιλικατζίδικου. Σύντομα, αυτή η καθημερινή βόλτα, θα μετατραπεί σε ένα ‘ταξίδι’ συνειδητοποίησης μιας επώδυνης πραγματικότητας, ένα ταξίδι κατανόησης της δικής της πορείας και των αμέτρητων περιστατικών καθημερινής κακοποίησης που υφίσταται».

Μετά το πέρας της παράστασης το πολυπληθές κοινό επιβράβευσε τις εξαιρετικές ερμηνείες των ταλαντούχων ηθοποιών και τους υπόλοιπους συντελεστές της παράστασης, με παρατεταμένο χειροκρότημα.

